Detern

Detern est commune Saxoniae Inferioris et pars Circuli Lerensis est. Ad commune Detern etiam vici Amdorf, Barge, Neuburg, Stickhausen atque Velde pertinent. Ab anno 1973 Detern cum aliis communibus ad commune generale Jümme pertinet.

 Historia 
Olim regio pars Frisiae Orientalis fuit. Die 27 Septembris 1426 hic Pugna apud Detern de libertate Frisiae Orientalis pugnata estklausdede.de. Annis 1744 - 1806 Detern ad Borussiam pertinuit. Anno 1752 Detern nomine "Dedarden" vel "Detarden" nominatum est. Detern ab anno 1806 deinde ad Nederlandiam, annis 1810 ad 1813 ad Primum Imperium Francicum pertinuit. Ab anno 1815 Detern Regno Hannoverano traditum est, quod anno 1866 a Borussia occupatum est. Ab anno 1885 Detern ad circulum Lerensem pertinet et ab anno 1946 vici regionis ad Saxoniam Inferiorem pertinent. Post Bellum Mundanum Secundum multi homines ex oriente Germaniae fugati in hac regione novam patriam invenerunt. Anno 1973 Detern cum communibus Filso et Nortmoor ad commune generale Jümme se coniunxit.

 Nexus externi 

 Pagina officialis communis Detern

 Notae 

Categoria:Communia Saxoniae Inferioris
Categoria:Frisia orientalis